proxectonos/corpus_dominio_legal_administrativo_tmp huggingface dataset:
RESOLUCIÓN do 3 de setembro de 2014 pola que se publican os convenios de colaboración no segundo cuadrimestre de 2014.
Axencia Galega de Desenvolvemento Rural — III. Outras disposicións — 15/09/2014

De conformidade co disposto no artigo 11 da Lei 4/2006, do 30 de xuño, de transparencia e de boas prácticas na Administración pública galega, publícase a relación dos convenios de colaboración que asinou a Axencia Galega de Desenvolvemento Rural no segundo cuadrimestre de 2014 e que figuran no anexo.
Santiago de Compostela, 3 de setembro de 2014
DECRETO 108/2014, do 11 de setembro, polo que se nomea directora xeral de Relacións Institucionais e Parlamentarias a Blanca García-Señoráns Álvarez.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 15/09/2014

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día once de setembro de dous mil catorce,
Nomeo directora xeral de Relacións Institucionais e Parlamentarias a Blanca García-Señoráns Álvarez.
Santiago de Compostela, once de setembro de dous mil catorce
DECRETO 112/2014, do 4 de setembro, polo que se dispón o cesamento dun vogal do Consello de Administración do ente público Portos de Galicia.
Consellería do Medio Rural e do Mar — II. Autoridades e persoal — 22/09/2014

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do Regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais, todos eles nomeados polo Consello da Xunta de Galicia por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
Entre as causas de cesamento, o dito artigo 10 do Regulamento do ente público, no seu número 8 establece, entre outras, a perda da condición que habilitou o vogal para ser proposto, ou a proposta de cesamento emanada do presidente, por iniciativa propia ou das institucións, corporacións ou organismos que propuxeron o nomeamento.
Por conseguinte, recibida da Consellería de Medio Ambiente, Territorio e Infraestruturas proposta de cesamento, por pasar a outro destino, do actual representante desa consellería no Consello de Administración do ente público, xunto coa proposta de novo vogal, por proposta da conselleira do Medio Rural e do Mar, e logo de deliberación do Consello da Xunta de Galicia na súa reunión do día catro de setembro de dous mil catorce,
Artigo único
O cesamento de Ethel María Vázquez Mourelle como vogal do Consello de Administración do ente público Portos de Galicia, en representación da Consellería de Medio Ambiente, Territorio e Infraestruturas, agradecéndolle os servizos prestados.
Santiago de Compostela, catro de setembro de dous mil catorce
DECRETO 113/2014, do 4 de setembro, polo que se dispón o nomeamento dun vogal do Consello de Administración do ente público Portos de Galicia.
Consellería do Medio Rural e do Mar — II. Autoridades e persoal — 22/09/2014

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do Regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais, todos eles nomeados polo Consello da Xunta de Galicia por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
O Decreto 227/1995, do 20 de xullo, no artigo 10 sinala, entre os vogais representantes da Administración autonómica, catro (4) en representación da Consellería de Política Territorial, Obras Públicas e Vivenda, actual Consellería de Medio Ambiente, Territorio e Infraestruturas, e no artigo 10.3 indica que estes serán nomeados polo Consello da Xunta de Galicia por proposta dos respectivos conselleiros.
Por conseguinte, recibida da Consellería de Medio Ambiente, Territorio e Infraestruturas proposta de cesamento, por pasar a outro destino, do actual representante desa consellería no Consello de Administración do ente público, xunto coa proposta de novo vogal, por proposta da conselleira do Medio Rural e do Mar, e logo de deliberación do Consello da Xunta de Galicia na súa reunión do día catro de setembro de dous mil catorce,
Artigo único
O nomeamento de Francisco Menéndez Iglesias como vogal do Consello de Administración do ente público Portos de Galicia, en representación da Consellería de Medio Ambiente, Territorio e Infraestruturas.
Santiago de Compostela, catro de setembro de dous mil catorce
RESOLUCIÓN do 10 de setembro de 2014 pola que se publica o plan de estudos de máster universitario en Innovación en Seguridade e Tecnoloxías Alimentarias.
Universidade de Santiago de Compostela — III. Outras disposicións — 22/09/2014

De conformidade co disposto no artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudos xa verificados e unha vez recibida a comunicación da Axencia para a Calidade do Sistema Universitario de Galicia –ACSUG–, aceptando as modificacións presentadas do plan de estudos correspondente ás ensinanzas do máster universitario en Innovación en Seguridade e Tecnoloxías Alimentarias, título oficial establecido polo Acordo do Consello de Ministros do 12 de marzo de 2010, publicado mediante Resolución do 7 de abril de 2010, da Secretaría Xeral de Universidades no
Boletín Oficial del Estado
do 29 de abril de 2010,
Esta reitoría resolve ordenar a publicación da modificación do plan de estudos do máster universitario en Innovación en Seguridade e Tecnoloxías Alimentarias da Universidade de Santiago de Compostela, quedando modificado nos termos que se recollen no anexo á presente resolución, que modifica o plan de estudos publicado mediante Resolución do 22 de xuño de 2010, da Universidade de Santiago de Compostela, no
Boletín Oficial del Estado
do 24 de agosto e no
Diario Oficial de Galicia
do 31 de agosto de 2010.
A modificación do plan de estudos consiste na incorporación dunha nova materia Prácticas externas de carácter optativo e de 6 créditos ECTS.
Causará efectos a partir do curso académico 2011/12.
Santiago de Compostela, 10 de setembro de 2014
Cadro 1. Resumo de materias e distribución de créditos ECTS segundo tipo de materia.
Cadro 2. Materias, créditos do máster en Innovación en Seguridade e Tecnoloxías Alimentarias.
RESOLUCIÓN do 8 de setembro de 2014 pola que se convoca a xornada A xustiza que vén.
Escola Galega de Administración Pública — III. Outras disposicións — 22/09/2014

Dentro do plan de actividades da Escola Galega de Administración Pública para o ano 2014 e de acordo coas funcións atribuídas pola Lei 4/1987, do 27 de maio, de creación da Escola, modificada pola Lei 10/1989, do 10 de xullo, convócase a xornada A xustiza que vén, conforme as seguintes bases:
1. Obxectivos.
O principal obxectivo desta xornada é coñecer, pola natureza dos relatores, as liñas mestras do deseño da xustiza nos próximos anos, tanto na súa organización territorial como funcional, poñendo de manifesto as novidades que presenta a nova lexislación orgánica do poder xudicial e a súa incidencia na actividade de todos os profesionais implicados na xustiza.
2. Contidos.
Serán tratados, entre outros, os seguintes temas:
– Luces e sombras da xustiza.
– Poder xudicial e xustiza. Necesidades do presente. Posibilidades de futuro.
– O futuro da xustiza. Que opinan os profesionais?
3. Destinatarios.
Persoal ao servizo da Administración de Xustiza, notarios, rexistradores da propiedade e mercantís, avogados, procuradores, profesores e alumnos das universidades galegas e interesados en xeral.
4. Desenvolvemento.
Lugar: EGAP, rúa Madrid, 2-4, Santiago de Compostela.
Data: 30 de setembro de 2014.
Horario: mañá.
Duración: 5 horas lectivas.
5. Número de prazas.
Limitado pola capacidade do local.
6. Inscrición.
As persoas interesadas deberán formalizar a súa inscrición a través da área de matrícula da web da EGAP: https://egap.xunta.es/matricula/
O prazo para inscribirse estará aberto desde o día seguinte ao da publicación desta resolución no Diario Oficial de Galicia ata o 28 de setembro de 2014.
Poderá obterse calquera outra información, das 8.30 ás 14.30 horas, nos teléfonos: 981 54 62 41 e 981 54 62 39.
7. Modificacións.
A EGAP resérvase a facultade de interpretar e de resolver as incidencias que poidan xurdir no desenvolvemento desta xornada, así como a facultade de cancelala se o escaso número de solicitudes non xustificase a súa realización.
8. Certificado de asistencia oficial.
Ao final da xornada entregarase un certificado de asistencia a aquelas personas inscritas que participasen asiduamente e sempre que a súa asistencia fose igual ou superior ao 90 % das horas lectivas programadas. Neste documento aparecerán, de forma expresa, o contido, a carga lectiva, a data, o lugar de realización e o selo oficial da institución.
Santiago de Compostela, 8 de setembro de 2014
RESOLUCIÓN do 25 de agosto de 2014, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 5/2014, do 27 de maio, de medidas urxentes derivadas da entrada en vigor da Lei 27/2013, do 27 de decembro, de racionalización e sustentabilidade da Administración local.
Vicepresidencia e Consellería de Presidencia, Administracións Públicas e Xustiza — III. Outras disposicións — 22/09/2014

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo a esta resolución.
Santiago de Compostela, 25 de agosto de 2014
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión do día 29 de xullo de 2014, adoptou o seguinte acordo:
1º. Iniciar negociacións para resolver as discrepancias manifestadas en relación co artigo 3 e a disposición adicional terceira da Lei 5/2014, do 27 de maio, de medidas urxentes derivadas da entrada en vigor da Lei 27/2013, do 27 de decembro, de racionalización e sustentabilidade da Administración local.
2º. Designar un grupo de traballo para propoñer á Comisión Bilateral de Cooperación a solución que proceda.
3º. Comunicar este acordo ao Tribunal Constitucional para os efectos previstos no artigo 33.2 da Lei orgánica do Tribunal Constitucional, así como inserir este acordo no
Boletín Oficial del Estado
e no
Diario Oficial de Galicia
.
Madrid, 29 de xullo de 2014
RESOLUCIÓN do 11 de setembro de 2014, da Secretaría Xeral de Medio Rural e Montes, pola que se dá publicidade ás axudas concedidas ao abeiro da Orde do 30 de decembro de 2013 pola que se convocan para o ano 2014 as axudas para a modernización das explotacións agrarias, para a incorporación de mozos á actividade agraria e para o fomento de instalacións e equipamentos agrarios en réxime asociativo cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013.
Consellería do Medio Rural e do Mar — III. Outras disposicións — 22/09/2014

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13 punto 4 da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
Na súa virtude, a Secretaría Xeral de Medio Rural e Montes, por delegación da conselleira,
Publicar no
Diario Oficial de Galicia
as axudas concedidas ao abeiro da Orde do 30 de decembro de 2013 pola que se convocan para o ano 2014 as axudas para a modernización das explotacións agrarias, para a incorporación de mozos á actividade agraria e para o fomento de instalacións e equipamentos agrarios en réxime asociativo, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013 e que figuran como anexo nesta resolución.
Santiago de Compostela, 11 de setembro de 2014
Convocatoria:
Orde do 30 de decembro de 2013 pola que se convocan para o ano 2014 as axudas para a modernización das explotacións agrarias, para a incorporación de mozos á actividade agraria e para o fomento de instalacións e equipamentos agrarios en réxime asociativo cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013.
Aplicación orzamentaria:
12.22.712B 772.0 (CP 2007 00399), dotada cun crédito total de 5.000.000 euros (75 % Feader, 12,13 % Magrama, 12,87 % Xunta de Galicia).
Finalidade: plans de mellora nas explotacións agrarias.
Beneficiarios/as e subvención:
Convocatoria:
Orde do 30 de decembro de 2013 pola que se convocan para o ano 2014 as axudas para a modernización das explotacións agrarias, para a incorporación de mozos á actividade agraria e para o fomento de instalacións e equipamentos agrarios en réxime asociativo cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013
Aplicación orzamentaria:
12.22.712B 772.0 (CP 2007 00400), dotada cun crédito total de 7.000.000 euros (75 % Feader, 12,13 % Magrama, 12,87 % Xunta de Galicia).
Finalidade: incorporación de mozos á actividade agraria.
Beneficiarios/as e subvención:
RESOLUCIÓN do 11 de setembro de 2014, da Dirección Xeral de Innovación e Xestión da Saúde Pública, pola que se fai pública a celebración dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 24/09/2014

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán, aos organismos responsables na Comunidade Autónoma, a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai celebrar.
En consecuencia, anúnciase a celebración dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Sanea Control, S.L., de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Sanea Control, S.L.
3. Data:
Os días 4, 5 e 6 de outubro de 2014.
4. Lugar de celebración:
Sada P.A. Castilla-Galicia, S.A.
Castro Riberas de Lea, s/n.
27260 Castro de Rei (Lugo).
5. Número de prazas:
25 alumnos.
6. Dirixido a:
Todo o persoal auxiliar das empresas que apliquen e/o manipulen produtos biocidas de uso ambiental e na industria alimentaria, non clasificados como moi tóxicos, e persoal de establecementos.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo modelo anexo.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co cal poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 11 de setembro de 2014
RESOLUCIÓN do 9 de setembro de 2014 pola que se dá publicidade ás axudas concedidas ao abeiro da Orde do 27 de febreiro de 2014 (Diario Oficial de Galicia número 48, do 11 de marzo) pola que se establecen as bases reguladoras para a concesión, en réxime de concorrencia competitiva, das axudas para o libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, e se procede á súa convocatoria para o ano 2014.
Consellería de Cultura, Educación e Ordenación Universitaria — III. Outras disposicións — 24/09/2014

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no Diario Oficial de Galicia das subvencións concedidas ao abeiro da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención.
Ordenar a publicación no Diario Oficial de Galicia das subvencións concedidas con cargo á aplicación orzamentaria 09.20.432A.770.0 do procedemento CT 221C, subvencións para o libro galego, no que se refire á tradución para outras linguas de obras publicadas orixinariamente en galego e a tradución para o galego de obras publicadas orixinariamente noutras linguas.
Santiago de Compostela, 9 de setembro de 2014
REAL DECRETO 763/2014, do 5 de setembro, polo que se nomea presidente da Audiencia Provincial de Pontevedra a Francisco Javier Menéndez Estébanez.
Consello Xeral do Poder Xudicial — II. Autoridades e persoal — 26/09/2014

Por proposta do Pleno do Consello Xeral do Poder Xudicial, adoptada na súa reunión do 24 de xullo de 2014, de conformidade co establecido nos artigos 599.1.4ª e 337 da Lei orgánica 6/1985, do 1 de xullo, do poder xudicial,
Nomeo presidente da Audiencia Provincial de Pontevedra a Francisco Javier Menéndez Estébanez, presidente da mesma audiencia provincial, por expiración do prazo legal polo que fora nomeado con anterioridade para o mesmo cargo.
Dado en Madrid o 5 de setembro de 2014
DECRETO 122/2014, do 25 de setembro, polo que se acorda encomendar ao vicepresidente e conselleiro de Presidencia, Administracións Públicas e Xustiza que se encargue do despacho de asuntos da Consellería de Medio Ambiente, Territorio e Infraestruturas.
Presidencia da Xunta de Galicia — II. Autoridades e persoal — 26/09/2014

Con motivo da ausencia da conselleira de Medio Ambiente, Territorio e Infraestruturas, faise necesario prover a súa substitución ata o seu regreso.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, de normas reguladoras da Xunta e da súa Presidencia,
Durante a ausencia da súa titular, encárgaselle o despacho dos asuntos da Consellería de Medio Ambiente, Territorio e Infraestruturas ao vicepresidente e conselleiro de Presidencia, Administracións Públicas e Xustiza.
Santiago de Compostela, vinte e cinco de setembro de dous mil catorce
DECRETO 117/2014, do 25 de setembro, polo que se dispón o cesamento de Antonio Fernández-Campa García-Bernardo como secretario xeral técnico da Consellería de Sanidade.
Consellería de Sanidade — II. Autoridades e persoal — 26/09/2014

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Sanidade e logo de deliberación do Consello da Xunta de Galicia na súa reunión do día vinte e cinco de setembro de dous mil catorce,
Que cese, por pasar a outro destino, Antonio Fernández-Campa García-Bernardo, como secretario xeral técnico da Consellería de Sanidade, agradecéndolle os servizos prestados.
Santiago de Compostela, vinte e cinco de setembro de dous mil catorce
DECRETO 121/2014, do 25 de setembro, polo que se nomea xerente do Servizo Galego de Saúde a Antonio Fernández-Campa García-Bernardo.
Consellería de Sanidade — II. Autoridades e persoal — 26/09/2014

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Sanidade e logo de deliberación do Consello da Xunta de Galicia, na súa reunión do día vinte e cinco de setembro de dous mil catorce,
Nomeo xerente do Servizo Galego de Saúde a Antonio Fernández-Campa García-Bernardo.
Santiago de Compostela, vinte e cinco de setembro de dous mil catorce
DECRETO 118/2014, do 25 de setembro, polo que se dispón o cesamento de Nieves Domínguez González como xerente do Servizo Galego de Saúde.
Consellería de Sanidade — II. Autoridades e persoal — 26/09/2014

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Sanidade e logo de deliberación do Consello da Xunta de Galicia na súa reunión do día vinte e cinco de setembro de dous mil catorce,
Que cese, por petición propia, Nieves Domínguez González, como xerente do Servizo Galego de Saúde, agradecéndolle os servizos prestados.
Santiago de Compostela, vinte e cinco de setembro de dous mil catorce
DECRETO 119/2014, do 25 de setembro, polo que se dispón o cesamento de Odilo Martiñá Rodríguez como director xeral de Traballo e Economía Social.
Consellería de Traballo e Benestar — II. Autoridades e persoal — 26/09/2014

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Traballo e Benestar e logo de deliberación do Consello da Xunta de Galicia na súa reunión do día vinte e cinco de setembro de dous mil catorce,
Que cese, por petición propia, Odilo Martiñá Rodríguez, como director xeral de Traballo e Economía Social, agradecéndolle os servizos prestados.
Santiago de Compostela, vinte e cinco de setembro de dous mil catorce
DECRETO 120/2014, do 25 de setembro, polo que se nomea secretaria xeral técnica da Consellería de Sanidade a Josefina Monteagudo Romero.
Consellería de Sanidade — II. Autoridades e persoal — 26/09/2014

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Sanidade e logo de deliberación do Consello da Xunta de Galicia, na súa reunión do día vinte e cinco de setembro de dous mil catorce,
Nomeo secretaria xeral técnica da Consellería de Sanidade a Josefina Monteagudo Romero.
Santiago de Compostela, vinte e cinco de setembro de dous mil catorce
ORDE do 11 de setembro de 2014 pola que se modifica a autorización do centro privado Santa María del Mar, do concello da Coruña.
Consellería de Cultura, Educación e Ordenación Universitaria — III. Outras disposicións — 26/09/2014

O representante da titularidade do centro privado Santa María del Mar, do concello da Coruña, solicita a ampliación de 3 unidades do segundo ciclo de Educación Infantil.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar a ampliación de 3 unidades do segundo ciclo de Educación Infantil no centro privado que se sinala a continuación:
Segundo. Para a posta en funcionamento das unidades que se amplían a Xefatura Territorial da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da jurisdición contencioso-administrativa.
Santiago de Compostela, 11 de setembro de 2014
RESOLUCIÓN do 18 de setembro de 2014 pola que se lle dá publicidade á decisión do xurado dos Premios da Cultura Galega 2014.
Consellería de Cultura, Educación e Ordenación Universitaria — III. Outras disposicións — 26/09/2014

A Orde do 21 de abril de 2014 (
Diario Oficial de Galicia
nº
81, do 29 de abril), da Consellería de Cultura, Educación e Ordenación Universitaria, convocou para este ano os Premios da Cultura Galega creados pola Orde do 24 de setembro de 2010. O seu obxecto é distinguir persoas ou entidades con traxectoria nos distintos eidos da creación, conservación e revalorización do patrimonio e da actualización e difusión do capital intelectual tanto na Comunidade Autónoma coma no exterior.
De acordo co disposto no artigo 6 da devandita orde, a decisión do xurado coa concesión dos premios farase pública a través do
Diario Oficial de Galicia
e da páxina web de Consellería de Cultura, Educación e Ordenación Universitaria.
Polo tanto, de conformidade coas facultades que teño conferidas,
Darlle publicidade á decisión do xurado que na reunión do 17 de setembro de 2014 acordou conceder os Premios da Cultura Galega 2014 ás seguintes candidaturas:
Premio Cultura Galega de Letras: Xosé Neira Vilas.
Premio Cultura Galega de Artes Plásticas: Galería Trinta.
Premio Cultura Galega de Artes Escénicas: Cándido Pazó.
Premio Cultura Galega de Música: Festival de Ortigueira.
Premio Cultura Galega de Audiovisual: Agapi (Asociación Galega de Produtoras Independentes).
Premio Cultura Galega de Lingua: David Mackenzie.
Premio Cultura Galega de Patrimonio Cultural: Grupo Marcelo Macías.
Premio Cultura Galega de Proxección Exterior: Centro Pen Galicia.
Santiago de Compostela, 18 de setembro de 2014
RESOLUCIÓN do 24 de novembro de 2014 pola que se corrixen os erros advertidos na Resolución do 21 de xullo de 2014 pola que se publica a modificación do plan de estudos de graduado ou graduada en Enfermaría.
Universidade da Coruña — III. Outras disposicións — 03/12/2014

Advertidos erros no texto da Resolución do 21 de xullo de 2014 (Diario Oficial de Galicia núm. 147, do 5 de agosto), pola que se publica a modificación do plan de estudos de graduado ou graduada en Enfermaría, esta reitoría, segundo o que dispón o artigo 105.2 da Lei 30/1992, do 26 de novembro, de réxime xurídico das administracións públicas e do procedemento administrativo común, rectifica e publica os ditos erros da forma en que se indica:
Na páxina 33686, no punto 5.1.3, onde di:
Debe dicir:
A Coruña, 24 de novembro de 2014
RESOLUCIÓN do 17 de setembro de 2014, da Dirección Xeral de Innovación e Xestión da Saúde Pública, pola que se fai pública a celebración dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 30/09/2014

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, polo que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como, para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na Comunidade Autónoma a homologación dos ditos cursos, e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai celebrar.
En consecuencia, anúnciase a celebración dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Sanea Control, S.L., de acordo coas seguintes bases:
1. Denominación do curso.
Curso para a capacitación de aplicadores/manipuladores de produtos biocidas. Nivel básico.
2. Entidade organizadora.
Sanea Control, S.L.
3. Datas.
Do 20 ao 24 de outubro de 2014.
4. Lugar de celebración.
5. Número de prazas.
Máximo 25 alumnos.
6. Dirixido a.
Todo o persoal auxiliar das empresas que apliquen e/ou manipulen produtos biocidas.
7. Criterios de selección.
Por rigorosa orde de recepción de inscricións.
8. Presentación de solicitudes.
Solicitude segundo o modelo do anexo.
9. Programa.
10. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co cal poderá solicitar á Dirección Xeral de Innovación e Xestión da Saúde Pública, da Consellería de Sanidade o carné de aplicador/manipulador de biocidas, nivel básico.
Santiago de Compostela, 17 de setembro de 2014
Entidade organizadora: Sanea Control, S.L.
Datas: do 20 ao 24 de outubro de 2014.
Lugar de celebración do curso:
Duración: 20 horas teórico/prácticas e 1 hora de avaliación.
Horario: das 16.00 ás 20.15 horas, agás o día 24 de outubro que será das 16.00 ás 20.00 horas.
Nº de prazas: máximo 25 alumnos.
Presentación de solicitudes:
Enviarase, como data límite o 13 de outubro de 2014, a ficha de inscrición xunto cunha copia do DNI, fotografía tamaño carné e xustificante de pagamento a Sanea Control, S.L, avenida da Mahía 106, baixo, 15220 Bertamiráns, Ames (A Coruña). Teléfono: 981 88 69 24/639 60 63 81. Fax: 881 24 29 45, correo electrónico saneacontrol@sanea.org
Criterio de selección: por rigorosa orde de recepción da solicitude.
RESOLUCIÓN do 17 de setembro de 2014 pola que se procede á publicación dos requirimentos de emenda das solicitudes presentadas ao abeiro da Resolución do 18 de xullo de 2014 (Diario Oficial de Galicia número 141, do 28 de xullo) pola que se publican as bases reguladoras das axudas aos organismos intermedios para a realización de actuacións e estratexias de promoción e internacionalización das empresas galegas, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 23/09/2014

Por parte do órgano instrutor do procedemento administrativo previsto no artigo 10.1 da citada Resolución do 18 de xullo de 2014 (DOG número 141, do 28 de xullo), en diante, bases reguladoras, están analizándose as solicitudes presentadas polos solicitantes que se acolleron á presente convocatoria de axudas.
Nunha primeira fase de revisión identificáronse varios expedientes que non reúnen algún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 8.8. das bases reguladoras dispón que, de conformidade co establecido nos artigos 59.6.b) e 60 da Lei 30/1992, este requirimento de emenda se realizará preferentemente mediante publicación no
Diario Oficial de Galicia
e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido pormenorizado do requirimento que se fai.
En virtude do anterior,
Primeiro. Ordenar a publicación no
Diario Oficial de Galicia
(DOG) daquelas solicitudes de axuda xa revisadas que deben ser obxecto de emenda segundo se recollen no anexo desta resolución.
Segundo. Requirir aos solicitantes incluídos no devandito anexo para que, no prazo de dez días hábiles contados desde o seguinte ao da publicación desta resolución no DOG, emenden a falta ou presenten os documentos preceptivos conforme se lles indique na información detallada do requirimento dispoñible no enderezo www.tramita.igape.es, ao que accederán a través da aplicación informática habilitada para estas axudas co NIF e código IDE, desde a páxina web do Instituto Galego de Promoción Económica (Igape), na oficina virtual.
Terceiro. De acordo co disposto no artigo 8.8 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, teráselle por desistido na súa petición ao solicitante e arquivarase o expediente, tras a correspondente resolución que será ditada nos termos previstos no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 17 de setembro de 2014
RESOLUCIÓN do 16 de setembro de 2014 pola que se publican as subvencións concedidas ao abeiro da Orde do 30 de abril de 2014 pola que se establecen as bases reguladoras para a concesión, en réxime de concorrencia competitiva, das subvencións aos/ás titulares de obradoiros artesanais para o fomento da comercialización da artesanía galega e impulso da competitividade do sector artesán e se procede á súa convocatoria para o ano 2014 (código de procedemento IN201G).
Consellería de Economía e Industria — III. Outras disposicións — 30/09/2014

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 das bases reguladoras da orde, procédese á publicación das subvencións concedidas por Resolución do 22 de xullo de 2014 do conselleiro de Economía e Industria, relacionadas no anexo.
Norma reguladora: Resolución do 16 de setembro de 2014 pola que se publican as subvencións concedidas ao abeiro da Orde do 30 de abril do 2014 pola que se establecen as bases reguladoras para a concesión, en réxime de concorrencia competitiva, das subvencións aos/ás titulares de obradoiros artesanais para o fomento da comercialización da artesanía galega e impulso da competitividade do sector artesán e se procede á súa convocatoria para o ano 2014. (Código de procedemento IN201G). Crédito orzamentario: 320.000 euros.
Aplicación orzamentaria: 08.02.751A.770.3.
Santiago de Compostela, 16 de setembro de 2014
RESOLUCIÓN do 23 de setembro de 2014 pola que se procede á publicación dos requirimentos de emenda das axudas ás empresas do sector téxtil-moda-confección para a realización de actuacións e estratexias de promoción e internacionalización en desenvolvemento do Plan estratéxico do téxtil, Visión 2020, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013.
Instituto Galego de Promoción Económica — III. Outras disposicións — 30/09/2014

Mediante Resolución do 18 de xullo de 2014 publicáronse as bases reguladoras das axudas ás empresas do sector téxtil-moda-confección para a realización de actuacións e estratexias de promoción e internacionalización en desenvolvemento do Plan estratéxico do téxtil, Visión 2020, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013 (DOG núm. 142, do 29 de xullo de 2014) e procedeuse á súa convocatoria, en réxime de concorrencia competitiva.
Por parte do órgano instrutor do procedemento administrativo previsto no artigo 9 das ditas bases reguladoras, están analizándose as solicitudes presentadas polos solicitantes que se acolleron á presente convocatoria de axudas.
Nunha primeira fase de revisión identificáronse varios expedientes que non reúnen algún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 8.6 das bases reguladoras dispón que, de conformidade co establecido nos artigos 59.6.b) e 60 da Lei 30/1992, este requirimento de emenda se realizará preferentemente mediante publicación no Diario Oficial de Galicia e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido pormenorizado do requirimento que se fai.
En virtude do anterior,
Primeiro. Dar publicidade á relación de solicitantes de axuda xa revisadas que deben ser obxecto de emenda segundo se recolle no anexo a esta resolución.
Segundo. Requirir os solicitantes incluídos no dito anexo para que, no prazo de dez días hábiles contados desde o seguinte ao da publicación da presente resolución no DOG, emenden a falta ou presenten os documentos preceptivos conforme se lles indique na información detallada do requirimento dispoñible no enderezo www.tramita.igape.es, ao cal accederán a través da aplicación informática habilitada para estas axudas co NIF e código IDE, desde a páxina web do Instituto Galego de Promoción Económica (Igape), na Oficina Virtual.
Terceiro. De acordo co disposto no artigo 8.6 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, darase por desistido na súa petición ao solicitante e arquivarase o expediente, tras a correspondente resolución que será ditada nos termos previstos no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 23 de setembro de 2014
ORDE do 14 de novembro de 2014 pola que se extingue a autorización do centro privado Astarté, do concello de Carballo.
Consellería de Cultura, Educación e Ordenación Universitaria — III. Outras disposicións — 01/12/2014

Por Orde do 5 de febreiro de 2001, publicada no
Diario Oficial de Galicia
do 9 de marzo de 2001, autorizouse a apertura e funcionamento do centro privado Astarté do concello de Carballo (A Coruña), para impartir as ensinanzas do ciclo formativo de grao medio de Perrucaría.
A Dirección Xeral de Centros e Recursos Humanos da Consellería de Cultura, Educación e Ordenación Universitaria incoa o expediente de extinción da autorización do centro privado Astarté de conformidade co previsto no punto oitavo da Orde do 20 de setembro de 1995, en relación cos artigos 16 e seguintes do Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias.
Polo que antecede, por proposta da Dirección Xeral de Centros e Recursos Humanos,
Primeiro. Revogar a autorización do centro docente privado cuxos datos se detallan a seguir:
Denominación xenérica: centro privado.
Denominación específica: Astarté.
Código do centro: 15032170.
Domicilio: Alfredo Brañas, nº 15, semisoto.
Concello: Carballo.
Provincia: A Coruña.
Titular: Aurejor, S.L.
Ensinanzas que se extinguen: todas as autorizadas (ciclo formativo de grao medio de Perrucaría).
Segundo. A extinción da autorización dará lugar á correspondente inscrición no Rexistro de Centros da Comunidade Autónoma de Galicia.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a sala do contencioso-administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 14 de novembro de 2014
RESOLUCIÓN do 18 de novembro de 2014, da Dirección Xeral de Enerxía e Minas, pola que se dá publicidade dos beneficiarios das axudas concedidas ao abeiro da Orde do 6 de xuño de 2014 pola que se establecen as bases reguladoras para a concesión de subvencións, en réxime de concorrencia non competitiva, para a rehabilitación con granito das fachadas de edificacións de vivenda existentes, e se procede á súa convocatoria para o ano 2014 (código de procedemento IN316A).
Consellería de Economía e Industria — III. Outras disposicións — 01/12/2014

De conformidade co disposto no artigo 15 da Lei 9/2007, do 13 de xuño, de subvencións de Galicia; no artigo 78.8 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 20 da Orde do 6 de xuño de 2014 pola que se establecen as bases reguladoras para a concesión de subvencións, en réxime de concorrencia non competitiva, para a rehabilitación con granito das fachadas de edificacións de vivenda existentes, e se procede á súa convocatoria para o ano 2014 (código de procedemento IN316A), procédese por medio desta resolución á publicación do extracto das axudas outorgadas pola Consellería de Economía e Industria ao abeiro da referida orde.
Deste xeito cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para 2014, o seguinte:
a) Norma reguladora da convocatoria: Orde do 6 de xuño de 2014 pola que se establecen as bases reguladoras para a concesión de subvencións, en réxime de concorrencia non competitiva, para a rehabilitación con granito das fachadas de edificacións de vivenda existentes, e se procede á súa convocatoria para o ano 2014 (código de procedemento IN316A).
b) Aplicación orzamentaria: 08.03.734A.780.1 «Plan para a utilización da pedra natural na envolvente dos edificios».
c) Crédito orzamentario: ano 2014, 200.000,00 euros.
d) Destinatarios: os particulares ou as comunidades de propietarios, sempre que a actuación subvencionable descrita no artigo 2 se realice en vivendas illadas ou edificios de vivenda colectiva da súa titularidade sitos na Comunidade Autónoma de Galicia.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade das axudas.
Santiago de Compostela, 18 de novembro de 2014
RESOLUCIÓN do 19 de setembro de 2014, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no segundo cuadrimestre do ano 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 30/09/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xuño) impón a cada Consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1
Darlle publicidade á relación dos convenios subscritos pola Vicepresidencia e Consellería de Presidencia, Administracións Públicas e Xustiza nos meses de maio, xuño, xullo e agosto do ano 2014, que se incorpora como anexo I a esta resolución.
Artigo 2
Darlle publicidade á relación dos convenios subscritos pola Vicepresidencia e Consellería de Presidencia, Administracións Públicas e Xustiza nos meses de xaneiro, febreiro, marzo e abril do ano 2014, que se incorpora como anexo II a esta resolución.
Santiago de Compostela, 19 de setembro de 2014
RESOLUCIÓN do 18 de novembro de 2014, da Dirección Xeral de Enerxía e Minas, pola que se dá publicidade dos beneficiarios das axudas concedidas ao abeiro da Orde do 6 de xuño de 2014 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con tella cerámica, e se procede á súa convocatoria para o ano 2014 (código de procedemento IN423B).
Consellería de Economía e Industria — III. Outras disposicións — 01/12/2014

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 78.8 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 19 da Orde do 6 de xuño de 2014 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con tella cerámica, e se procede á súa convocatoria para o ano 2014 (código de procedemento IN423B), procédese por medio desta resolución á publicación do extracto das axudas outorgadas pola Consellería de Economía e Industria ao abeiro da referida orde.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para 2014, o seguinte:
a) Norma reguladora da convocatoria: Orde do 6 de xuño de 2014 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con tella cerámica, e se procede á súa convocatoria para o ano 2014 (código de procedemento IN423B).
b) Aplicación orzamentaria: 08.03.734A.780.1 «Plan para a utilización da pedra natural na envolvente dos edificios».
c) Crédito orzamentario: ano 2014, 253.831,70 euros.
d) Destinatarios: os particulares ou as comunidades de propietarios, sempre que a actuación subvencionable descrita no artigo 2 se realice en vivendas ou edificios de vivenda colectiva e nas súas edificacións anexas da súa titularidade, sitos na Comunidade Autónoma de Galicia.
e) Beneficiarios, importe e finalidade das axudas: no anexo á presente resolución recóllense os beneficiarios, importe e a finalidade das axudas.
Santiago de Compostela, 18 de novembro de 2014